CELEX: C2005/031/45
Language: hu
Date: 2005-02-05 00:00:00
Title: T-366/04. sz. ügy: A Hensotherm AB által 2004. szeptember 8-án a Belső Piaci Harmonizációs Hivatal (védjegyek és formatervezési minták) (OHIM) ellen benyújtott kereset

5.2.2005   
            
            
               HU
            
            
               Az Európai Unió Hivatalos Lapja
            
            
               C 31/22
            
         A Hensotherm AB által 2004. szeptember 8-án a Belső Piaci Harmonizációs Hivatal (védjegyek és formatervezési minták) (OHIM) ellen benyújtott kereset
   (T-366/04. sz. ügy)
   (2005/C 31/45)
   Az eljárás nyelve: svéd
   A Hensotherm AB, Trelleborg (Svédország), képviseli: Stefan Hallbäck jogász, 2004. szeptember 8-án keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (OHIM) ellen.
   A Rudolf Hensel GmbH, Börnsen (Németország) félként vett részt a fellebbezési tanács előtt folyó eljárásban.
   A felperes keresetében azt kéri, hogy az Elsőfokú Bíróság:
   
               —
            
            
               utalja vissza az ügyet az OHIM fellebbezési tanácsa elé a felperesnek a törlési osztály 2003. szeptember 11-i határozata elleni fellebbezése alapos vizsgálatának céljából, a lényeges eljárási szabályok megsértése okán;
            
         
               —
            
            
               másodlagosan, vizsgálja meg a törlési osztály 2003. szeptember 11-i, valamint a fellebbezési tanács 2004. július 12-i határozata ellen benyújtott fellebbezést és utasítsa el a Rudolf Hensel GmbH 357 863 sz. közösségi védjegy törlése iránti kérelmét;
            
         
               —
            
            
               kötelezze alperest a költségek viselésére.
            
         Jogalapok és fontosabb érvek
   
               A törlés iránti kérelemmel érintett közösségi védjegy:
            
            
               „HENSOTHERM” ábrás védjegy a 2. és 17. osztályba tartozó áruk vonatkozásában (festékek, szigetelőanyagok és tömítőanyagok) - védjegybejelentési szám: 357 863
            
         
               A közösségi védjegy jogosultja:
            
            
               A felperes
            
         
               A közösségi védjegy törlését kérelmező:
            
            
               Rudolf Hensel GmbH
            
         
               A törlést kérelmező védjegye:
            
            
               „HENSOTHERM” nemzeti védjegy (védjegybejelentési szám 213 672) a 2. osztályba tartozó áruk vonatkozásában
            
         
               A törlési osztály határozata:
            
            
               A „HENSOTHERM” közösségi védjegy törlése a korábbi „HENSOTHERM” nemzeti védjeggyel (védjegybejelentési szám: 213 672) fennálló összetéveszthetőség alapján
            
         
               A fellebbezési tanács határozata:
            
            
               A fellebbezés elutasítása
            
         
               Jogalapok:
            
            
               A 40/94/EK tanácsi rendelet () 52. cikke (1) bekezdése a) pontjának, valamint 78. cikkének megsértése